pythainlp/thaigov-v2-corpus-22032023 huggingface dataset:
วันศุกร์ที่ 13 มกราคม 2566
13/01/2566
​กระทรวงสาธารณสุขออกประกาศรายชื่อสถานบำบัดรักษาทางสุขภาพจิต พ.ศ. 2565 รวม 110 แห่ง ครอบคลุมบริการทั่วประเทศ รับแนวโน้มความต้องการเข้ารับบริการมากขึ้น
​กระทรวงสาธารณสุขออกประกาศรายชื่อสถานบำบัดรักษาทางสุขภาพจิต พ.ศ. 2565 รวม 110 แห่ง ครอบคลุมบริการทั่วประเทศ รับแนวโน้มความต้องการเข้ารับบริการมากขึ้น
วันที่ 13 มกราคม 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า กระทรวงสาธารณสุขได้ออกประกาศ เรื่อง รายชื่อสถานบำบัดรักษาทางสุขภาพจิต พ.ศ. 2565 ซึ่งประกาศได้เผยแพร่ในราชกิจจานุเบกษาเมื่อวันที่ 12 ม.ค. 66 และมีผลบังคับในวันถัดจากวันประกาศ หรือ13 ม.ค. 66 เป็นต้นไป
ทั้งนี้ สาระสำคัญของประกาศเป็นการปรับปรุงรายชื่อสถานบำบัดรักษาทางสุขภาพจิต เพื่อให้สอดคล้องกับสถานการณ์ในปัจจุบัน ครอบคลุมการให้บริการตรวจ รักษา บำบัดสุขภาพจิตของประชาชนทั่วประเทศ ซึ่งการออกประกาศล่าสุดนี้ทำให้มีโรงพยาบาลที่เป็นสถานบำบัดรักษาทางสุขภาพจิตรวม 110 แห่ง โดยเพิ่มขึ้นเกือบ 2 เท่าตัวเมื่อเทียบกับช่วงปี 2551 ที่พระราชบัญญัติสุขภาพจิต พ.ศ.2551 มีผลใช้บังคับและกำหนดให้รัฐมนตรีว่าการกระทรวงสาธารณสุขออกประกาศกำหนดสถานบำบัดรักษาสุขภาพจิตซึ่งในขณะนั้นทั่วประเทศมีให้บริการ 41 แห่ง
น.ส.ไตรศุลี กล่าวว่า สถานบำบัดรักษาทางสุขภาพจิตทั้ง 110 แห่งตามประกาศล่าสุดนี้ประกอบด้วย โรงพยาบาลหรือสถาบันในสังกัดกรมสุขภาพจิต กระทรวงสาธารณสุข 20 แห่ง โรงพยาบาลในสังกัดสำนักงานปลัดกระทรวงสาธารณสุข ซึ่งส่วนใหญ่คือโรงพยาบาลประจำจังหวัด และโรงพยาบาลประจำอำเภอที่มีความพร้อม รวม 86 แห่ง, โรงพยาบาลในสังกัดกระทรวงอุดมศึกษาฯ รวม 7 แห่ง, โรงพยาบาลราชวิถี สังกัดกรมการแพทย์, คณะแพทยศาสตร์วชิรพยาบาล มหาวิทยาลัยนวมินทราธิราช ในกำกับกรุงเทพมหานคร, โรงพยาบาลอานันทมหิดล สังกัดกรมการแพทย์ทหารบก, โรงพยาบาลบ้านแพ้ว(องค์การมหาชน) และโรงพยาบาลตุลาการเฉลิมพระเกียรติ สังกัดสำนักงานศาลยุติธรรม
ทั้งนี้ กระทรวงสาธารณสุขได้ขยายการให้บริการเพื่อบำบัดรักษาทางสุขภาพจิตโดยต่อเนื่อง เพื่อรองรับกับแนวโน้มที่ประชาชนมีความต้องการเข้ารับบริการทั้งการปรึกษา การบำบัดรักษาที่มากขึ้นจากภาวะสังคมที่มีลักษณะซับซ้อน การรับรู้ข้อมูลในโซเชียลมีเดียจำนวนมาก ส่งผลต่อพฤติกรรมความรุนแรง และความเครียดสูงจนเกิดการป่วยทางจิตเวช
น.ส.ไตรศุลี กล่าวว่า การขยายหน่วยให้บริการบำบัดรักษา ดำเนินการควบคู่ไปกับการพัฒนาช่องทางให้คำปรึกษาด้านสุขภาพจิต อาทิ สายด่วนกรมสุขภาพจิต 1323, การให้ความรู้ผ่านเฟซบุ๊คแฟนเพจ 1323 ปรึกษาปัญหาสุขภาพจิต, การเพิ่มฟังก์ชั่น “ตรวจสุขภาพใจ” ในแพลตฟอร์มหมอพร้อม เป็นต้น
สำหรับผู้ต้องการตรวจสอบรายชื่อโรงพยาบาล/สถาบัน ซึ่งเป็นสถานบำบัดรักษาทางสุขภาพจิต สามารถตรวจสอบได้จากประกาศล่าสุดของกระทรวงสาธารณสุข ตามลิงค์ดังนี้ bit.ly/3QBxJ1v
วันเสาร์ที่ 14 มกราคม 2566
14/01/2566
นายกรัฐมนตรีพบปะเด็กและเยาวชน ชื่มชมเด็กเก่งสร้างชื่อเสียง เด็กกตัญญู ให้กำลังใจเด็กด้อยโอกาส ขอให้เด็กและเยาวชนรักษาความดี เป็นแบบอย่างที่ดี
นายกรัฐมนตรีพบปะเด็กและเยาวชน ชื่มชมเด็กเก่งสร้างชื่อเสียง เด็กกตัญญู ให้กำลังใจเด็กด้อยโอกาส ขอให้เด็กและเยาวชนรักษาความดี เป็นแบบอย่างที่ดี
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (14 มกราคม 2566) เวลา 09.30 น. ณ ห้องทำงานนายกรัฐมนตรี ชั้น 2 ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้พบปะกับเด็กและเยาวชนที่นำชื่อเสียงมาสู่ประเทศ และเด็กจากจังหวัดชายแดนภาคใต้ที่มีความซื่อสัตย์ หรือเด็กกตัญญู และเด็กพิเศษหรือด้อยโอกาส รวมจำนวน 10 คน พร้อมเปิดโอกาสให้เด็กและเยาวชนนั่งเก้าอี้ทำงานนายกรัฐมนตรี และถ่ายภาพเป็นที่ระลึกร่วมกับนายกรัฐมนตรี สำหรับบรรยากาศการนั่งเก้าอี้ทำงานของนายกรัฐมนตรีเป็นไปอย่างอบอุ่น โดยนายกรัฐมนตรีได้พูดคุยสอบถามเด็กและเยาวชนอย่างเป็นกันเอง พร้อมกล่าวชื่นชมเด็กและเยาวชนที่นำชื่อเสียงมาสู่ประเทศ ขอให้เรียนรู้ พัฒนาตัวเองต่อไป อย่าหยุดพัฒนา ในส่วนของเด็กที่มีความซื่อสัตย์ หรือเด็กกตัญญู นายกรัฐมนตรีขอให้รักษาความดีนี้ให้คงไว้ เพราะความดีจะทำให้ประสบความสำเร็จในทุกอย่าง มีแต่ความเจริญ และขอให้ชวนเพื่อน ๆ มาช่วยกันทำความดี พร้อมกันนี้ นายกรัฐมนตรีกล่าวให้กำลังใจเด็กพิเศษหรือด้อยโอกาสว่า ขอให้เด็กและเยาวชนอย่าท้อแท้ มีกำลังใจในการดำรงชีวิต และให้ยืนหยัดอยู่ในสังคมด้วยความภาคภูมิใจ ดูแลตัวเองให้เข้มแข็งมีกำลังใจในทุก ๆ ด้าน
วันศุกร์ที่ 13 มกราคม 2566
13/01/2566
นายกรัฐมนตรีเป็นประธานงานวันสถาปนากองทัพภาคที่ 1 ครบรอบปีที่ 113 น้อมรำลึกในพระมหากรุณาธิคุณ ของพระบาทสมเด็จพระมงกุฎเกล้าเจ้าอยู่หัว
นายกรัฐมนตรีเป็นประธานงานวันสถาปนากองทัพภาคที่ 1 ครบรอบปีที่ 113 น้อมรำลึกในพระมหากรุณาธิคุณ ของพระบาทสมเด็จพระมงกุฎเกล้าเจ้าอยู่หัว
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า วันนี้ (13 มกราคม 2566) เวลา 07.30 น. ณ กองบัญชาการกองทัพภาคที่ 1 (บก.ทภ.1) ถนนราชดำเนินนอก เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานงานวันสถาปนากองทัพภาคที่ 1 ครบรอบปีที่ 113 ประจำปี 2566 เพื่อเป็นการน้อมรำลึกในพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ที่ทรงพระกรุณาโปรดเกล้าโปรดกระหม่อม จัดตั้งกองทัพภาคที่ 1 เมื่อวันที่ 13 มกราคม 2453 ซึ่งมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก เจริญชัย หินเธาว์ รองผู้บัญชาการทหารบก เป็นผู้แทนผู้บัญชาการทหารบก พลโท ธนา แคล้วปลอดทุกข์ แม่ทัพภาคที่ 1 พร้อมด้วย อดีตแม่ทัพภาคที่ 1 ตลอดจนผู้บังคับบัญชาชั้นสูงของ 3 เหล่าทัพ สำนักงานตำรวจแห่งชาติ ส่วนราชการ รัฐวิสาหกิจ และกลุ่มพลังมวลชนเข้าร่วมงาน
เมื่อนายกรัฐมนตรีเดินทางถึงกองบัญชาการกองทัพภาคที่ 1 นายทหารเวรประจำกองบัญชาการกองทัพภาคที่ 1 รายงานเหตุการณ์ แม่ทัพภาคที่ 1 และรองผู้บัญชาการทหารบก รายงานตน ตามลำดับ จากนั้น นายกรัฐมนตรีขึ้นแท่นรับความเคารพจากแถวทหารต้อนรับและหมู่ธงเกียรติยศ แล้วนายกรัฐมนตรีวางพานพุ่มดอกไม้สด ถวายความเคารพพระบรมราชานุสาวรีย์ รัชกาลที่ 6
ต่อจากนั้น ที่ห้องอเนกประสงค์ กองบัญชาการกองทัพภาคที่ 1 นายกรัฐมนตรีเป็นประธานจุดธูปเทียนบูชาพระรัตนตรัย และเครื่องทองน้อย อนุศาสนาจารย์ กองบัญชาการกองทัพภาคที่ 1 อาราธนาศีล พระสงฆ์ 10 รูปให้ศีล นายกรัฐมนตรีทอดผ้าไตรบังสุกุล จำนวน 10 ไตร พระสงฆ์สดับปกรณ์ อนุโมทนา นายกรัฐมนตรีกรวดน้ำ-รับพร อนุศาสนาจารย์ฯ อาราธนาพระปริตร พระสงฆ์เจริญพระพุทธมนต์ นายกรัฐมนตรีจุดเทียนที่ขันน้ำมนต์และถวายขันน้ำมนต์ พระสงฆ์เจริญพระพุทธมนต์จบ อนุศาสนาจารย์ฯ นำกล่าวถวายสังฆทาน นายกรัฐมนตรีและผู้รับเชิญ ถวายจตุปัจจัยไทยธรรมแด่พระสงฆ์ นายกรัฐมนตรีกรวดน้ำ-รับพร พระสงฆ์ประพรมน้ำพระพุทธมนต์ จบพิธีสงฆ์
จากนั้น นายกรัฐมนตรีลงนามในสมุดเยี่ยม ณ ห้องเกียรติยศ กองบัญชาการกองทัพภาคที่ 1 ก่อนขึ้นแท่นรับความเคารพจากแถวทหารต้อนรับและหมู่ธงเกียรติยศด้านหน้าอาคาร กองบัญชาการกองทัพภาคที่ 1 แล้วนายกรัฐมนตรีเดินทางกลับ
วันศุกร์ที่ 13 มกราคม 2566
13/01/2566
ปลัดฯ ณัฐพล สั่งการให้อุตสาหกรรมจังหวัด เร่งช่วยเหลือซ่อมแซมเครื่องจักรโรงงานสกัดน้ำมันปาล์มภาคใต้ ให้พร้อมเดินเครื่องสกัดน้ำมันปาล์มเต็มสูบภายในวันจันทร์นี้
ปลัดฯ ณัฐพล สั่งการให้อุตสาหกรรมจังหวัด เร่งช่วยเหลือซ่อมแซมเครื่องจักรโรงงานสกัดน้ำมันปาล์มภาคใต้ ให้พร้อมเดินเครื่องสกัดน้ำมันปาล์มเต็มสูบภายในวันจันทร์นี้
วันนี้ (13 มกราคม 2566) เวลา 16.45 น. ดร.ณัฐพล รังสิตพล ปลัดกระทรวงอุตสาหกรรม พร้อมด้วย นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม อุตสาหกรรมจังหวัดชุมพร สุราษฎร์ธานี นครศรีธรรมราช กระบี่ และตรัง เข้าร่วมประชุมเป็นการด่วน ผ่านระบบ Zoom Meeting เพื่อสรุปประเด็นปัญหาและหาแนวทางแก้ไข จากกรณีการนำเสนอภาพข่าวปาล์มน้ำมันล้นโรงงานสกัดน้ำมันปาล์ม และลานเทหลายรายหยุดรับซื้อผลผลิตชั่วคราว ทำให้ผลผลิตตกค้างหน้าโรงงานเป็นจำนวนมาก
ทั้งนี้ ปลัดฯ ได้สั่งการให้อุตสาหกรรมจังหวัดที่เกี่ยวข้อง เร่งดำเนินการเข้าสำรวจโรงงานสกัดน้ำมันปาล์มเพื่อหาสาเหตุของปัญหาในกระบวนการผลิตและเครื่องจักรชำรุดเสียหาย พร้อมเร่งให้ความช่วยเหลือโรงงานที่มีปัญหาในด้านการบำรุงรักษาเครื่องจักร โดยหากพบว่าเครื่องจักรชำรุดหรือทำงานได้ไม่เต็มกำลังการผลิต ขอให้เข้าดำเนินการช่วยเหลือซ่อมแซมเครื่องจักรเป็นการด่วน เพื่อให้สามารถกลับมาดำเนินการผลิตได้เต็มกำลัง ภายในวันจันทร์ที่ 16 มกราคมนี้ อย่างไรก็ตาม หากพบโรงงานที่ไม่สามารถดำเนินการแก้ไขปัญหาได้ ให้รายงานสาเหตุอย่างละเอียด พร้อมทั้งผลการสำรวจโรงงานสกัดน้ำมันปาล์มทุกโรงงานในพื้นที่ความรับผิดชอบ เพื่อเร่งแก้ไขปัญหาและกำหนดแนวทางการดำเนินการโดยด่วนต่อไป
วันศุกร์ที่ 13 มกราคม 2566
กรมเจ้าท่า ลงพื้นที่ตรวจเรือภัตตาคารอย่างต่อเนื่อง จากเหตุส่งเสียงดังรบกวนประชาชนริมแม่น้ำเจ้าพระยา
...
กรมเจ้าท่า ลงพื้นที่ตรวจเรือภัตตาคารอย่างต่อเนื่อง จากเหตุส่งเสียงดังรบกวนประชาชนริมแม่น้ำเจ้าพระยา
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม มอบหมาย นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย สั่งการให้กลุ่มตรวจการเดินเรือ สำนักความปลอดภัยและสิ่งแวดล้อมทางน้ำ จัดชุดเรือตรวจการณ์พร้อมเจ้าหน้าที่ ลงพื้นที่ตรวจตราเรือภัตตาคารทุกลำในแม่น้ำเจ้าพระยาอย่างต่อเนื่อง จากกรณีที่มีประชาชนที่อาศัยบริเวณริมฝั่งแม่น้ำเจ้าพระยาร้องเรียนเรื่องการใช้เครื่องเสียงในเรือภัตตาคาร กรมเจ้าท่า ได้จัดชุดเรือตรวจการณ์พร้อมเจ้าหน้าที่จำนวน 11 นาย ขึ้นตรวจความปลอดภัยของเรือ อุปกรณ์ความปลอดภัยบนเรือ พร้อมตรวจสอบเรื่องการใช้เครื่องเสียงบนเรือ พร้อมตรวจตราความปลอดภัยและการจราจรทางน้ำ พร้อมกันนี้ได้เน้นย้ำ ประชาสัมพันธ์ขอความร่วมมือผู้ประกอบการให้ใช้ความดังที่พอเหมาะและไม่ใช้เสียงในช่วงยามวิกาล
ทั้งนี้ กรมเจ้าท่ามีหน้าที่ตรวจสอบ ควบคุมความปลอดภัยและการจราจรทางน้ำ โดยการลงพื้นที่ตรวจตราความปลอดภัยในแม่น้ำเจ้าพระยาได้มีการดำเนินการดังนี้
1. ตรวจเรือภัตตาคารที่ให้บริการในแม่น้ำเจ้าพระยา พบใบอนุญาตใช้เรือทุกลำยังไม่หมดอายุ ผู้ควบคุมเรือถือใบประกาศนียบัตรผู้ควบคุมเรือ ประเภทนายเรือของเรือกลลำน้ำ (ชำนาญงาน) ประกาศนียบัตรยังไม่หมดอายุ อุปกรณ์ประจำเรืออยู่ในสภาพสมบูรณ์พร้อมใช้งานทุกลำ ได้แก่ เรือรอยัลปริ๊นเซส ครูซ เรือเจ้าพระยาปริ๊นเซส 1 เรือเจ้าพระยาปริ๊นเซส 4 เรือเจ้าพระยาปริ๊นเซส 6 เรือเจ้าพระยาปริ๊นเซส 7 เรือวีว่า อลังกา ครูซ เรือเมอริเดียน ครูซ เรือไวท์ ออคิด ริเวอร์ ครูซ เรือเวล่า ครูซ เรือสมาย ริเวอร์ไซด์ และเรือเจ้าพระยาครุยส์
2. ประชาสัมพันธ์ผ่านวิทยุสื่อสาร ให้นายเรือของเรือภัตตาคารที่ให้บริการบริเวณแม่น้ำเจ้าพระยา ในช่วงเวลาตั้งแต่ 19.30 น.เป็นต้นไป ให้ใช้เครื่องเสียง อยู่ในระดับที่ไม่รบกวนประชาชนที่อาศัยบริเวณริมแม่น้ำเจ้าพระยา
3. จัดชุดตรวจบริเวณท่าเรือไอคอนสยาม และท่าเรือเอเชียทีค ที่มีนักท่องเที่ยวเป็นจำนวนมาก เน้นย้ำให้เจ้าหน้าที่ประจำท่าเรือปฏิบัติตามมาตรการความปลอดภัย ทั้งก่อนลงเรือและขณะอยู่บนเรือ โดยเฉพาะกิจกรรมที่ก่อให้เกิดเสียงดังรบกวนต่อชุมชน
4. กรมเจ้าท่า จะดำเนินการเชิญผู้ที่เกี่ยวข้อง ผู้ประกอบการเรือดินเนอร์และเรือเช่านำเที่ยวเหมาลำ สำนักงานเขตกรุงเทพมหานคร มาประชุมร่วมกัน เพื่อทำความเข้าใจในการปฏิบัติตามกฎหมายท้องถิ่นเพื่อให้การประกอบธุรกิจ สามารถดำเนินไปได้โดยไม่สร้างความเดือดร้อนต่อประชาชน และไม่ผิดกฎหมาย พร้อมขอความร่วมมือให้ปฏิบัติตามมาตรการความปลอดภัย ตรวจความพร้อมของอุปกรณ์รักษาความปลอดภัยบนเรือให้มีครบถ้วน
หากประชาชนท่านใดพบเห็นเหตุการณ์ความไม่ปลอดภัยทางน้ำ และได้รับความเดือดร้อน โทรสายด่วนอธิบดี กรมเจ้าท่า 1199 ตลอด 24 ชั่วโมง
วันศุกร์ที่ 13 มกราคม 2566
13/01/2566
“ทิพานัน” ชี้ดัชนีเชื่อมั่นหอการค้าไทยเดือนธ.ค.พุ่ง45.5 เพิ่มขึ้นต่อเนื่อง 7 เดือนติด ฟื้นความเชื่อมั่นการผลิต การลงทุน การจ้างงาน
“ทิพานัน” ชี้ดัชนีเชื่อมั่นหอการค้าไทยเดือนธ.ค.พุ่ง45.5 เพิ่มขึ้นต่อเนื่อง 7 เดือนติด ฟื้นความเชื่อมั่นการผลิต การลงทุน การจ้างงาน สะท้อนผลสำเร็จนโยบายฟื้นฟูเศรษฐกิจของ “พล.อ.ประยุทธ์” พาเศรษกิจไทยอยู่ในช่วงขาขึ้น
วันที่ 13 มกราคม 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า จากผลสำรวจความคิดเห็นของสถาบันยุทธศาสตร์การค้า มหาวิทยาลัยหอการค้าไทย ที่ทำการสำรวจความคิดเห็นของภาคธุรกิจและหอการค้าทั่วประเทศ จำนวน 369 ตัวอย่าง พบว่าดัชนีความเชื่อมั่นหอการค้าไทย (TCC-CI) ประจำเดือนธันวาคม 2565 อยู่ที่ระดับ 45.5 เพิ่มขึ้นจากระดับ 43.9 ในเดือนพฤศจิกายน 2565 ซึ่งเป็นการเพิ่มขึ้นอย่างต่อเนื่อง 7 เดือนติดต่อกัน คือตั้งแต่เดือนมิถุนายน 2565 อีกทั้งในเดือนธันวาคมนี้ ยังพบว่า ดัชนีฯเพิ่มขึ้นในทุกภูมิภาค ได้แก่ กรุงเทพฯ และปริมณฑล ดัชนีฯ อยู่ที่ 44.8 เพิ่มขึ้นจากเดือนพฤศจิกายน ซึ่งอยู่ที่ 43.1, ภาคกลาง ดัชนีฯ อยู่ที่ 46.1 เพิ่มขึ้นจากเดือนพฤศจิกายนซึ่งอยู่ที่ 44.7, ภาคตะวันออก ดัชนีฯ อยู่ที่ 48.8 เพิ่มขึ้นจากเดือนพฤศจิกายน ซึ่งอยู่ที่ 47.3 ภาคตะวันออกเฉียงเหนือ ดัชนีฯ อยู่ที่ 45.1 เพิ่มขึ้นจากเดือนพฤศจิกายน ซึ่งอยู่ที่ 43.7, ภาคเหนือ ดัชนีฯ อยู่ที่ 45.1 เพิ่มขึ้นจากเดือนพฤศจิกายน ซึ่งอยู่ที่ 43.4 และภาคใต้ ดัชนีฯ อยู่ที่ 43.8 เพิ่มขึ้นจากเดือนพฤศจิกายนซึ่งอยู่ที่ 42.2
รองโฆษกประสำนักนายกรัฐมนตรี กล่าวว่า โดยผลสำรวจระบุว่าดัชนีฯที่เพิ่มขึ้น มาจากปัจจัยบวกที่เศรษฐกิจไทยมีแนวโน้มฟื้นตัวจากภาคการท่องเที่ยวอย่างชัดเจน ตามจำนวนนักท่องเที่ยวต่างชาติที่เพิ่มขึ้นต่อเนื่อง ส่งผลให้การจ้างงานและรายได้แรงงานสูงขึ้น กระจายทั่วถึงมากขึ้น ขณะที่ดัชนีราคาหุ้นตลาดหลักทรัพย์แห่งประเทศไทยหรือ SET Index เดือนธันวาคม 2565 ปรับตัวเพิ่มขึ้น 33.3 จุด จาก 1,635.36 ณ สิ้นเดือนพฤศจิกายน 2565 เป็น 1,668.66 ณ สิ้นเดือน ธันวาคม 2565 การผ่อนคลายมาตรการคุมเข้มโควิด-19 ทำให้นักท่องเที่ยวต่างชาติให้ความสนใจเข้ามาท่องเที่ยวในประเทศเพิ่มมากขึ้นโดยเฉพาะในช่วงไฮซีซัน ประกอบกับราคาน้ำมันขายปลีกแก๊สโซฮอล์ ออกเทน 91 (E10) และแก๊สโซฮอล์ ออกเทน 95 (E10) ในประเทศยังคงทรงตัวจากเดือนที่ผ่านมาอยู่ที่ระดับ 34.48 และ 34.75 บาทต่อลิตร ตามลำดับ และราคาน้ำมันดีเซลขายปลีกในประเทศ ยังคงทรงตัวจากเดือนที่ผ่านมา โดยอยู่ที่ระดับ 34.94 บาทต่อลิตร และราคาพืชผลทางการเกษตรหลายรายการปรับตัวดีขึ้น หรือทรงตัวในระดับที่ดี โดยเฉพาะข้าว มันสำปะหลัง และข้าวโพดเลี้ยงสัตว์ ส่งผลให้เกษตรกรเริ่มมีรายได้สูงขึ้น
รองโฆษกประจำสำนักนายกรัฐมนตรี กล่าวว่า ที่สำคัญภาคธุรกิจ และหอการค้าจังหวัดส่วนใหญ่ของทุกภาค ต่างมีความเห็นว่า เศรษฐกิจไทยเริ่มดีขึ้น ซึ่งเป็นมุมมองที่น่าเชื่อถือ นับเป็นผลสำเร็จของนโยบายฟื้นฟูเศรษฐกิจ ของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จากการเปิดประเทศในแบบค่อยเป็นค่อยไป มีการผ่อนคลายมาตรการต่างๆ ทำให้เกิดความเคลื่อนไหวของกิจกรรมทางด้านเศรษฐกิจ ควบคู่ไปกับมาตรการกระตุ้นเศรษฐกิจ มาตรการช่วยเหลือและบรรเทาความเดือดร้อนของกลุ่มต่างๆ มาตรการส่งเสริมการลงทุน สร้างงาน ส่งเสริมให้มีการเพิ่มรายได้
"ความเชื่อมั่นของภาคธุกริจและหอการค้าทั่วประเทศ จะนำมาซึ่งความเชื่อมั่นในการผลิต การลงทุน การจ้างงาน ส่งสัญญาณเศรษฐกิจไทยฟื้นตัวแรง อยู่ในช่วงขาขึ้นซึ่งเชื่อว่าจะกลับมาแข็งแกร่งกว่าช่วงก่อนวิกฤติโควิดได้ในไม่ช้า” รองโฆษกประจำสำนักนายกรัฐมนตรี ระบุ
วันเสาร์ที่ 14 มกราคม 2566
14/01/2566
ทำเนียบรัฐบาลคึกคัก เปิดให้เด็กนั่งเก้าอี้นายกรัฐมนตรี น้องกุ๊บกิ๊บ โรงเรียนวัดราชสิงขร ได้นั่งเก้าอี้นายกรัฐมนตรีเป็นคนแรก
ทำเนียบรัฐบาลคึกคัก เปิดให้เด็กนั่งเก้าอี้นายกรัฐมนตรี น้องกุ๊บกิ๊บ โรงเรียนวัดราชสิงขร ได้นั่งเก้าอี้นายกรัฐมนตรีเป็นคนแรก
วันนี้ (14 มกราคม 2566) เวลา 08.00 น. ณ ห้องทำงานนายกรัฐมนตรี ชั้น 2 ตึกไทยคู่ฟ้า ทำเนียบรัฐบาล นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า คณะจัดงานวันเด็กสำนักเลขาธิการนายกรัฐมนตรีได้เปิดให้เด็กเข้าไปนั่งเก้าอี้นายกรัฐมนตรี เนื่องในโอกาสวันเด็กแห่งชาติ ประจำปี 2566 ซึ่งในปีนี้มีเด็กให้ความสนใจมาต่อแถวเพื่อนั่งเก้าอี้นายกรัฐมนตรีตั้งแต่เวลา 07.00 น. โดยเด็กที่ได้นั่งเก้าอี้นายกรัฐมนตรีคนแรกคือเด็กหญิงโชติกา มั่งมี (น้องกุ๊บกิ๊บ) นักเรียนชั้น ป.3 โรงเรียนวัดราชสิงขร แขวงวัดพระยาไกร เขตบางคอแหลม กรุงเทพมหานคร ทั้งนี้ จากการสอบถามน้องกุ๊บกิ๊บ ได้มาเที่ยวงานวันเด็ก ณ ทำเนียบรัฐบาล ครั้งนี้เป็นครั้งที่ 2 โดยในปีนี้ตั้งใจเป็นอย่างมากที่จะมานั่งเก้าอี้นายกรัฐมนตรีเป็นคนแรก ได้ตื่นนอนตั้งแต่ตี 5 เพื่อเตรียมตัวเดินทางมาทำเนียบรัฐบาลพร้อมกับคุณยาย และเดินทางมาถึงทำเนียบรัฐบาลในเวลา 06.00 น.
น้องกุ๊บกิ๊บกล่าวว่า รู้สึกตื่นเต้นและดีใจมากกว่าทุกปี ที่ได้นั่งเก้าอี้นายกรัฐมนตรีเป็นคนแรก ส่วนสาเหตุที่เลือกมาเที่ยวทำเนียบรัฐบาล เพราะชอบลงุตู่ และเป็น Fan Club ของลุงตู่ ติดตามลุงตู่อยู่ตลอดเวลา และชอบการจัดงานวันเด็กที่ทำเนียบรัฐบาลซึ่งมีกิจกรรมหลากหลายให้ร่วมเล่นกิจกรรม ที่สำคัญคืออยากจะพบกับลุงตู่ ถ่ายรูปคู่ลงตู่ พร้อมกันนี้ น้องกุ๊บกิ๊บได้กล่าวให้กำลังใจนายกรัฐมนตรีว่า ขอให้ลุงตู่สู้ ๆ อย่าถอย เป็นกำลังใจให้ลุงตู่ และขอให้รักษาสุขภาพด้วย
สำหรับบรรยากาศการจัดงานวันเด็กภายในทำเนียบรัฐบาล มีเด็ก ๆ พร้อมผู้ปกครองทยอยเดินทางมาเป็นจำนวนมาก บางคนมากับครอบครัว บางคนมาพร้อมกับเพื่อน และมาเป็นกลุ่มพร้อมคณะครูที่โรงเรียน โดยต่างให้ความสนใจกับการนั่งเก้าอี้นายกรัฐมนตรี
วันศุกร์ที่ 13 มกราคม 2566
13/01/2566
นายกรัฐมนตรีหารือนายซะซะคะวะ โยเฮผู้แทนพิเศษของรัฐบาลญี่ปุ่นด้านการปรองดองแห่งชาติในเมียนมาในโอกาสเยือนไทย
นายกรัฐมนตรีหารือนายซะซะคะวะ โยเฮผู้แทนพิเศษของรัฐบาลญี่ปุ่นด้านการปรองดองแห่งชาติในเมียนมาในโอกาสเยือนไทย
วันนี้ (13 มกราคม 2566) เวลา 13.00 น. ณ ห้องสีม่วง ตึกไทยคู่ฟ้า ทำเนียบรัฐบาล นายซะซะคะวะ โยเฮ (Mr. SASAKAWA Yohei) ผู้แทนพิเศษของรัฐบาลญี่ปุ่นด้านการปรองดองแห่งชาติในเมียนมา และประธาน Nippon Foundation เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเยือนไทย ภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเปิดเผยว่า
นายกรัฐมนตรีและนายซะซะคะวะได้หารือแลกเปลี่ยนความคิดเห็นต่อสถานการณ์ในเมียนมาอย่างสร้างสรรค์ โดยทั้งสองฝ่ายต่างไม่เห็นด้วยกับความรุนแรง และเห็นพ้องที่จะสนับสนุนการแก้ไขปัญหาโดยสันติวิธี เพื่อความสันติสุข ปรองดอง
วันศุกร์ที่ 13 มกราคม 2566
กรมทางหลวงปรับปรุงผิวทางถนนพหลโยธิน สายตำบลแม่กา - พะเยา จังหวัดพะเยา แล้วเสร็จ
ยกระดับความปลอดภัย พร้อมเชื่อม AEC
กรมทางหลวง (ทล.) กระทรวงคมนาคม โดยสำนักก่อสร้างทางที่ 1 ได้ดำเนินโครงการบูรณะโครงข่ายทางหลวงเชื่อมโยงระหว่างภาคบนทางหลวงหมายเลข 1 (ถนนพหลโยธิน) สายตำบลแม่กา - พะเยา จังหวัดพะเยา (เป็นตอน ๆ) แล้วเสร็จ ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการพัฒนาด้านคมนาคมและระบบโลจิสติกส์ และการเพิ่มประสิทธิภาพการให้บริการของทางหลวงสายหลัก ซึ่งมีเป้าหมายสอดคล้องกับแผนพัฒนาเศรษฐกิจและสังคมแห่งชาติฉบับที่ 12 (พ.ศ. 2560 - 2564) ด้านการพัฒนาโครงสร้างพื้นฐานและระบบโลจิสติกส์ แผนยุทธศาสตร์การพัฒนาโครงสร้างพื้นฐานด้านการคมนาคมขนส่งของไทย (พ.ศ. 2558 - 2565) และแผนยุทธศาสตร์กระทรวงคมนาคม ในการเพิ่มขีดความสามารถการเชื่อมโยงโครงข่ายทางหลวงกับประเทศเพื่อนบ้าน ซึ่งเป็นเป้าหมายการบริหารงานโดยมุ่งสัมฤทธิ์ผลและประโยชน์สุขของประชาชนเป็นหลัก ซึ่งโครงการดังกล่าวมีวัตถุประสงค์หลักเพื่อยกระดับการให้บริการ (Serviceability) ความปลอดภัย (Safety) และเพิ่มความคล่องตัวในการเดินทาง (Mobility) เพื่อให้ทางหลวงสามารถรองรับปริมาณการจราจรที่มีแนวโน้มสูงขึ้นได้ ตลอดจนเพื่อให้ประชาชนได้รับความสะดวก ปลอดภัยในการใช้เส้นทาง โดยพื้นที่ดำเนินการอยู่ในอำเภองาว จังหวัดลำปาง - อำเภอเมือง และอำเภอแม่ใจ จังหวัดพะเยา - อำเภอพาน จังหวัดเชียงราย เป็นการบูรณะทางหลวงหมายเลข 1 สายตำบลแม่กา - พะเยา ระหว่าง กม. ที่ 814+000 - กม.881+325 (เป็นตอน ๆ)มีระยะทางประมาณ 27.88 กิโลเมตร วงเงินงบประมาณ 699.54 ล้านบาท ตามมาตรฐานทางชั้นพิเศษขนาด 4 ช่องจราจร (ไป - กลับ ข้างละ 2 ช่องจราจร) ช่องจราจรกว้างช่องละ 3.50 เมตร ไหล่ทางกว้าง2.50 เมตร ให้มีผิวทางและไหล่ทางเป็นแอสฟัลต์คอนกรีตหนา 15 เซนติเมตร พร้อมติดตั้งสิ่งอำนวยความปลอดภัย ซึ่งประโยชน์ที่จะได้รับจากการดำเนินโครงการจะช่วยยกระดับการให้บริการทางหลวง สนับสนุนการพัฒนาประเทศทางด้านเศรษฐกิจ การท่องเที่ยว การค้าขาย และการคมนาคมขนส่งระหว่างภูมิภาคและประเทศเพื่อนบ้านในกลุ่มประชาคมเศรษฐกิจอาเซียน (ASEAN Economic Community: AEC)
ทั้งนี้ ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง สามารถสอบถามเส้นทางการเดินทางได้ที่ สายด่วน กรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
วันศุกร์ที่ 13 มกราคม 2566
13/01/2566
รสอ.รก.รปอ.ณัฏฐิญาฯ เป็นผู้แทนรัฐมนตรีว่าการกระทรวงอุตสาหกรรมเข้าร่วมประชุมคณะกรรมการส่งเสริมการลงทุน
รสอ.รก.รปอ.ณัฏฐิญาฯ เป็นผู้แทนรัฐมนตรีว่าการกระทรวงอุตสาหกรรมเข้าร่วมประชุมคณะกรรมการส่งเสริมการลงทุน
วันนี้ (13 มกราคม 2566) เวลา 14.00 น. นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นผู้แทนรัฐมนตรีว่าการกระทรวงอุตสาหกรรม พร้อมด้วยผู้บริหารสำนักงานเศรษฐกิจอุตสาหกรรม (สศอ.) เข้าร่วมการประชุมคณะกรรมการส่งเสริมการลงทุน ครั้งที่ 1/2566 เพื่อพิจารณาการปรับปรุงนโยบายเพื่อส่งเสริมการลงทุน การขอรับการส่งเสริมการลงทุนติดตามความคืบหน้าและแนวทางการกำหนดมาตรการรองรับ Global Minimum Tax ของ OECD (องค์การเพื่อความร่วมมือทางเศรษฐกิจและการพัฒนา) การรายงานภาวะการลงทุนในปี 2565 และแนวโน้มปี 2566 โดยมี พลเอก ประยุทธ์ จันทร์โอชา นายกรัฐมนตรี เป็นประธานการประชุม ณ ตึกภักดีบดินทร์ ทำเนียบรัฐบาล
โดยในการประชุมนายกรัฐมนตรี กล่าวว่า ได้ติดตามสถานการณ์การลงทุนที่ผ่านมามีความก้าวหน้าโดยลำดับและเป็นไปในทิศทางที่ดี ซึ่งเรื่องการลงทุนต่าง ๆ สถิติสูงขึ้นกว่าหลายปีที่ผ่านมา และขอย้ำให้ทุกหน่วยงานที่เกี่ยวข้องมีการเผยแพร่และสร้างความเข้าใจถึงสิ่งต่าง ๆ ที่ได้ร่วมกันดำเนินการจนเกิดความก้าวหน้าและดีขึ้น รวมทั้งให้สังคมและประชาชนได้รับทราบอย่างต่อเนื่อง นอกจากนี้ ยังเน้นย้ำการให้ความสำคัญกับแผนการบริหารจัดหาพลังงานของประเทศให้เพียงพอและสอดคล้องกับทิศทางการพัฒนาประเทศ โดยเฉพาะการมุ่งเน้นในเรื่องของพลังงานสะอาดและพลังงานหมุนเวียน
วันศุกร์ที่ 13 มกราคม 2566
13/01/2566
รสอ.รก.รปอ.ณัฏฐิญาฯ นำทัพขับเคลื่อนการดำเนินงานการประเมินคุณธรรมและความโปร่งใสในการดำเนินงาน ของหน่วยงานภาครัฐ
รสอ.รก.รปอ.ณัฏฐิญาฯ นำทัพขับเคลื่อนการดำเนินงานการประเมินคุณธรรมและความโปร่งใสในการดำเนินงาน ของหน่วยงานภาครัฐ
เมื่อวันที่ 12 มกราคม 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นประธานการประชุมขับเคลื่อนการดำเนินงานการประเมินคุณธรรมและความโปร่งใสในการดำเนินงาน ของหน่วยงานภาครัฐ (ITA) กระทรวงอุตสาหกรรม ประจำปีงบประมาณ พ.ศ. 2566 เพื่อสร้างความเข้าใจในสาระสำคัญของเกณฑ์การประเมินคุณธรรมและความโปร่งใสฯ กรอบระยะเวลาการดำเนินงานเพื่อบรรลุเป้าหมายตามเกณฑ์ฯ และการนำเสนอแนวทางการขับเคลื่อนการดำเนินงานของกระทรวงอุตสาหกรรม โดยมีผู้แทนหน่วยงานในสังกัด อก. เข้าร่วมการประชุม ณ ห้องประชุม อก.1 สำนักงานปลัดกระทรวงอุตสาหกรรม
วันศุกร์ที่ 13 มกราคม 2566
13/01/2566
รสอ.รก.รปอ.ณัฏฐิญา เข้าร่วมการประชุมสัมมนาการมอบนโยบายและแนวทางจัดทำงบประมาณรายจ่ายประจำปีงบประมาณ พ.ศ. 2567
รสอ.รก.รปอ.ณัฏฐิญา เข้าร่วมการประชุมสัมมนาการมอบนโยบายและแนวทางจัดทำงบประมาณรายจ่ายประจำปีงบประมาณ พ.ศ. 2567
เมื่อวันที่ 12 มกราคม 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นผู้แทนกระทรวงอุตสาหกรรม เข้าร่วมการประชุมสัมมนาการมอบนโยบายและแนวทางจัดทำงบประมาณรายจ่ายประจำปีงบประมาณ พ.ศ. 2567 โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุม ณ ห้องรอยัล จูบิลี่ ศูนย์การประชุมและนิทรรศการ อิมแพค เมืองทองธานี
โดยแนวทางการจัดทำงบประมาณในปี 2567 ให้ดำเนินการตาม 6 แนวทาง ได้แก่ 1. น้อมนำแนวทางพระราชดำริ และ “หลักปรัชญาของเศรษฐกิจพอเพียง” 2. ให้ความสำคัญกับการดำเนินการเพื่อยกระดับศักยภาพประเทศในทุกมิติ 3.บริหารรายจ่ายประจำอย่างประหยัด คุ้มค่า มีประสิทธิภาพ สอดคล้องกับความจำเป็นในสถานการณ์ปัจจุบัน 4. ประเมินผลสำเร็จของการดำเนินงาน 5. ส่งเสริมการกระจายอำนาจให้แก่องค์กรปกครองส่วนท้องถิ่น และ 6. จัดทำงบประมาณให้ครอบคลุมทุกแหล่งเงิน และสอดคล้องกับยุทธศาสตร์ทั้ง 6 ด้าน คือ 1. ยุทธศาสตร์ด้านความมั่นคง 2. ยุทธศาสตร์ด้านการสร้างความสามารถในการแข่งขัน 3. ยุทธศาสตร์ด้านการพัฒนาและเสริมสร้างศักยภาพทรัพยากรมนุษย์ 4.ยุทธศาสตร์ด้านการสร้างโอกาสและความเสมอภาคทางสังคม 5. ยุทธศาสตร์ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม และ 6. ยุทธศาสตร์ด้านการปรับสมดุลและพัฒนาระบบบริหารจัดการภาครัฐ
การประชุมดังกล่าว มีนายศุภกิจ บุญศิริ รองอธิบดีกรมโรงงานอุตสาหกรรม นายกฤศ จันทร์สุวรรณ รองผู้อำนวยการสำนักงานเศรษฐกิจอุตสาหกรรม นายนรุณ สุขสมาน รองเลขาธิการคณะกรรมการอ้อยและน้ำตาลทราย และผู้บริหารหน่วยงานภายใต้กระทรวงอุตสาหกรรม เข้าร่วมด้วย
วันศุกร์ที่ 13 มกราคม 2566
พม. พร้อมบูรณาการพัฒนาศักยภาพเด็กไทยสู่ศตวรรษที่ 21
พม. พร้อมบูรณาการพัฒนาศักยภาพเด็กไทยสู่ศตวรรษที่ 21
วันนี้ (13 ม.ค. 66) เวลา 09.30 น. ที่โรงเรียนโพธิสารพิทยากร เขตตลิ่งชัน กรุงเทพฯ พลเอก ประยุทธ์ จันทร์โอชา นายกรัฐมนตรี เป็นประธานเปิดงาน KICK OFF โครงการหนึ่งโรงเรียนหนึ่งครูอนามัย สร้างเด็กไทยรอบรู้สุขภาพ โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมคณะผู้บริหาร นางสาวตรีนุช เทียนทอง รัฐมนตรีว่าการกระทรวงศึกษาธิการ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยคณะผู้บริหาร ครู และนักเรียนโรงเรียนโพธิสารพิทยากร เข้าร่วมงาน
นายจุติ กล่าวว่า เมื่อวันที่ 9 มิถุนายน 2565 กระทรวงการพัฒนาสังคมและความมั่นคงของมนุษย์ (พม.) ได้มีการลงนามความร่วมมือในบันทึกข้อตกลงยกระดับความร่วมมือการพัฒนาศักยภาพเด็กไทยในศตวรรษที่ 21 พ.ศ. 2565 - 2570 "เด็กไทยในศตวรรษที่ 21 เก่ง ดี มีทักษะ แข็งแรง" ระหว่าง 12 กระทรวง ซึ่งจัดทำโดยกรมอนามัย กระทรวงสาธารณสุข นับเป็นความร่วมมือจากทุกภาคส่วนในการพัฒนาศักยภาพเด็กไทยในศตวรรษที่ 21 อย่างมีคุณภาพตามหลักกลยุทธ์ 4 H : ด้านสติปัญญา (Head) ด้านอารมณ์ จิตใจ (Heart) ด้านทักษะ ฝีมือ อาชีพ (Hand) และด้านสุขภาพ (Health) ภายใต้การมีส่วนร่วมของครอบครัวและชุมชน (Home)
นายจุติ กล่าวต่อไปว่า ทั้งนี้ เพื่อขับเคลื่อนงานพัฒนาศักยภาพเด็กตามบันทึกข้อตกลงฯ และนโยบายการบูรณาการระหว่างหน่วยงานภาครัฐภายใต้ยุทธศาสตร์ชาติ ระยะ 20 ปี (พ.ศ. 2561 - 2580) สู่เป้าหมายหลัก "มั่นคง มั่งคั่ง ยั่งยืน" กระทรวงสาธารณสุข (สธ.) กระทรวงศึกษาธิการ (ศธ.) กระทรวงมหาดไทย (มท.) และกระทรวงการพัฒนาสังคมและความมั่นคงของมนุษย์ (พม.) จึงร่วมกันดำเนินโครงการหนึ่งโรงเรียนหนึ่งครูอนามัย สร้างเด็กไทยรอบรู้สุขภาพ เพื่อพัฒนาเด็กไทยในระดับนักเรียนมัธยมศึกษาปีที่ 4 ขึ้นไป ให้มีทักษะการเรียนรู้ 6 ด้าน ประกอบด้วย 1) ทักษะชีวิต 2) ทักษะสังคม 3) ทักษะสุขภาพ 4) ทักษะการจัดการสิ่งแวดล้อม 5) ทักษะรู้เท่าทันเทคโนโลยี และ 6) ทักษะการจัดการงานอนามัยโรงเรียน สำหรับการเติบโตอย่างเต็มศักยภาพ มีภูมิคุ้มกันต่อการเปลี่ยนแปลง และมีความพร้อมต่อการดำเนินชีวิตในโลกยุควิถีใหม่ นำไปสู่การเป็นประชากรที่มีคุณภาพและเป็นกำลังสำคัญของประเทศต่อไป
นายจุติ กล่าวเพิ่มเติมว่า กระทรวง พม. โดยกรมกิจการเด็กและเยาวชน (ดย.) ในฐานะหน่วยงานภาครัฐที่มีภารกิจสำคัญในการส่งเสริมและพัฒนาเด็กและเยาวชนมีคุณภาพชีวิตที่ดีและมีความมั่นคงในการดำรงชีวิต พร้อมบูรณาการความร่วมมือกับทุกภาคส่วนในการพัฒนาศักยภาพเด็กและเยาวชนอย่างรอบด้านให้มีความพร้อมทั้งความรู้และทักษะชีวิตที่จำเป็นในศตวรรษที่ 21
#ช่วย24ชั่วโมง
#ช่วย24ชม
#พมช่วย24ชม
#ข่าวพม.
วันเสาร์ที่ 14 มกราคม 2566
14/01/2566
รัฐบาลส่งเสริม “อีสปอร์ต” จัดแข่งที่ทำเนียบรัฐบาล ไปรษณีย์ไทยเปิดตัวแสตมป์ที่ระลึกด้วย
รัฐบาลส่งเสริม “อีสปอร์ต” จัดแข่งที่ทำเนียบรัฐบาล ไปรษณีย์ไทยเปิดตัวแสตมป์ที่ระลึกด้วย
วันที่ 14 มกราคม 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลให้ความสำคัญกับกีฬา “อีสปอร์ต” เพราะเป็นกีฬาที่นอกจากจะให้ความเพลิดเพลินแล้ว ยังเป็นการนำเทคโนโลยีมาประยุกต์ใช้เพื่อสร้างมูลค่าทางเศรษฐกิจ สร้างรายได้ทั้งในประเทศและต่างประเทศอย่างมาก โดยในวันเด็กแห่งชาติปีนี้ สำนักงานส่งเสริมเศรษฐกิจดิจิทัล หรือ ดีป้า ได้จัดการแข่งขันกีฬาอีสปอร์ต ในชื่อ NATIONAL CHILDREN’S ESPORTS DAY ดวลมันส์..วันเด็ก ชิงทุนการศึกษาและถ้วยรางวัลจาก พลเอก ประยุทธ์ จันทร์โอชา นายกรัฐมนตรี ณ ตึกสันติไมตรี ทำเนียบรัฐบาล มีวัตถุประสงค์เพื่อส่งเสริมให้เกิดการประยุกต์ใช้ดิจิทัลคอนเทนต์อย่างสร้างสรรค์ สร้างแรงบันดาลใจในการเลือกอาชีพใหม่แก่เด็กและเยาวชนผ่าน ‘เกม’ ไม่ว่าจะเป็นเกมเมอร์ นักกีฬาอีสปอร์ต นักพากย์เกม และอาชีพอื่น ๆ ในแวดวง
มากไปกว่านั้น ในส่วนของบริษัทไปรษณีย์ไทย ได้เปิดตัวแสตมป์ที่ระลึกวันเด็กแห่งชาติ 2566 ชุด “อีสปอร์ต” ที่สะท้อนมุมมองเด็กรุ่นใหม่ แสตมป์ชุดนี้เป็นภาพต่อเนื่องกัน 2 ดวง ประกอบด้วยภาพวาดคฑา ดาบ และคาแรคเตอร์ตัวละคร ซึ่งได้แรงบันดาลใจมาจากเกมออนไลน์ต่าง ๆ มีความพิเศษ คือ ใช้เทคนิคพิมพ์สีพิเศษที่เรืองแสงได้ภายใต้แสงแบล็กไลต์ วางจำหน่ายวันที่ 14 มกราคม 2566 ณ ไปรษณีย์ทั่วประเทศ และทางออนไลน์ผ่านแอปพลิเคชันหรือเว็บไซต์ www.thailandpostmart.com ราคาชุดละ 10 บาท (1 ชุดมี 2 ดวง) ซองวันแรกจำหน่าย 21 บาท ทั้งนี้ สอบถามเพิ่มเติมได้ที่ไปรษณีย์ทุกสาขา โทร.1545 หรือ 025735480 025735463
“ปัจจุบัน กีฬาอีสปอร์ตได้รับความสนใจและเป็นที่ชื่นชอบของคนไทย มีการแข่งขันอย่างแพร่หลายทั้งในและต่างประเทศ ซึ่งรัฐบาลได้รับรองให้การแข่งขันอีสปอร์ตเป็นกีฬาที่ใช้แข่งขันอย่างเป็นทางการ รวมถึงได้บรรจุไว้เป็นส่วนหนึ่งของการศึกษา เศรษฐกิจสร้างสรรค์ และเศรษฐกิจดิจิทัล ทั้งนี้ รัฐบาลเล็งเห็นถึงความสำคัญของกีฬาอีสปอร์ต ในฐานะอาชีพและธุรกิจใหม่ของคนรุ่นใหม่ ซึ่งสามารถพัฒนาต่อยอดไปสู่การเป็นนักกีฬาอีสปอร์ตทีมชาติไทย นักกีฬาอาชีพ หรือนักสตรีมเมอร์ สร้างรายได้ให้แก่ตนเองและครอบครัวต่อไป” นางสาวรัชดา กล่าว
วันเสาร์ที่ 14 มกราคม 2566
“สาธิต” เปิดเวทีเสริมศักยภาพ “อสม. ระยอง” ยกระดับเป็นหมอประจำบ้าน ย้ำเร่งเชิญชวนประชาชน ฉีดวัคซีนให้ครบ 4 เข็ม รับฤดูกาลท่องเที่ยวทะเลภาคตะวันออก
รัฐมนตรีช่วยว่าการกระทรวงสาธารณสุข เปิดประชุมพัฒนาศักยภาพ อสม. ในการเฝ้าระวัง ป้องกัน และควบคุมโรคโควิด 19 ในชุมชน จ.ระยอง ฟื้นฟูความรู้และยกระดับเป็น อสม.หมอประจำบ้าน ตั้งเป้าอบรมให้ครบทุกอำเภอ
พร้อมย้ำให้เร่งเชิญชวนประชาชนฉีดวัคซีนให้ครบ 4 เข็ม เพื่อเสริมภูมิคุ้มกัน รับฤดูกาลท่องเที่ยวหมู่เกาะและทะเลภาคตะวันออก
วันนี้ (14 มกราคม 2566) ที่ห้องประชุมโรงเรียนมัธยมตากสินระยอง อ.เมืองระยอง จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดการประชุมแลกเปลี่ยนเรียนรู้และพัฒนาศักยภาพ อสม.ในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 ในชุมชน จังหวัดระยอง ปี 2566 โดยมี นายแพทย์ประดิษฐ์ ปฐวีศรีสุธา รองนายแพทย์สาธารณสุขจังหวัดระยอง ผู้อำนวยการโรงพยาบาล สาธารณสุขอำเภอ เจ้าหน้าที่สาธารณสุข องค์กรปกครองส่วนท้องถิ่น และ อสม. อำเภอเมืองระยอง เข้าร่วมกว่า 1,200 คน ตั้งเป้าจัดอบรมให้ครบทั้ง 8 อำเภอ รวม 5,000 คน มุ่งยกระดับสู่การเป็นหมอประจำบ้าน ภายในปีนี้
ดร.สาธิต กล่าวว่า กระทรวงสาธารณสุขมีนโยบายให้คนไทยทุกคนมีหมอประจำตัว 3 คน ซึ่ง อสม.จะเป็นหมอประจำบ้าน ที่เป็นกลไกสำคัญเชื่อมต่อการทำงานกับหมอสาธารณสุข และหมอครอบครัว โดยจังหวัดระยองมี อสม. 10,427 คน เป็นผู้นำในการดูแลและเฝ้าระวังสุขภาพในชุมชน ตามคำกล่าว “แก้ข่าวร้าย กระจายข่าวดีชี้บริการ ประสานงานสาธารณสุข บำบัดทุกข์ประชาชน ทำตนเป็นตัวอย่างที่ดี” การให้ความรู้ด้านวิชาการ เพิ่มพูนทักษะการปฏิบัติงานอย่างสม่ำเสมอ จึงเป็นสิ่งจำเป็นที่จะช่วยให้ อสม.สามารถจัดการปัญหาสุขภาพของประชาชน ร่วมกับทีมหมอครอบครัวและเครือข่ายสุขภาพได้อย่างมีประสิทธิภาพ
ดร.สาธิต กล่าวต่อว่า แม้สถานการณ์การระบาดของโรคโควิด 19 จะคลี่คลายลง แต่การฉีดวัคซีนเข็มกระตุ้นยังคงเป็นสิ่งสำคัญ เพราะจะช่วยลดการป่วยหนักและการเสียชีวิตได้ ซึ่งผู้เสียชีวิตส่วนใหญ่ของจังหวัดระยอง
ยังคงเป็นผู้สูงอายุ ไม่มีประวัติการฉีดวัคซีนและมีประวัติการป่วยโรคเรื้อรัง 7 โรค ประกอบกับ ปี 2566 มีการเปิดฤดูกาลท่องเที่ยวหมู่เกาะและทะเลภาคตะวันออก คาดว่าจะมีนักท่องเที่ยวหลั่งไหลเข้ามาจำนวนมาก จึงขอให้ อสม.เร่งกระตุ้นเชิญชวนประชาชนเสริมภูมิคุ้มกันโรคโควิด 19 ให้มากยิ่งขึ้น โดยเฉพาะการฉีดวัคซีนให้ครบ 4 เข็ม
ซึ่งขณะนี้ยังมีการฉีดไม่ถึง 10% หรือ มีเพียง 90,136 ราย เท่านั้นที่ฉีดวัคซีนครบ จากกลุ่มเป้าหมายทั้งหมด 932,307 ราย
****************************** 14 มกราคม 2566
วันศุกร์ที่ 13 มกราคม 2566
วธ.ระดมสมอง ขับเคลื่อน Soft Power หนุนเศรษฐกิจวัฒนธรรม-ออกแบบโครงการดี ปี 67 ยกระดับมิติทางเศรษฐกิจและสังคม เกิดการขับเคลื่อนงานด้านศาสนา ศิลปะ และวัฒนธรรมอย่างเป็นรูปธรรม
วธ.ระดมสมอง ขับเคลื่อน Soft Power หนุนเศรษฐกิจวัฒนธรรม-ออกแบบโครงการดี ปี 67 ยกระดับมิติทางเศรษฐกิจและสังคม เกิดการขับเคลื่อนงานด้านศาสนา ศิลปะ และวัฒนธรรมอย่างเป็นรูปธรรม ตอบสนองความต้องการของสังคม สู่กระทรวงสังคมกึ่งเศรษฐกิจ
วธ.ระดมสมอง ขับเคลื่อน Soft Power หนุนเศรษฐกิจวัฒนธรรม-ออกแบบโครงการดี ปี 67 ยกระดับมิติทางเศรษฐกิจและสังคม เกิดการขับเคลื่อนงานด้านศาสนา ศิลปะ และวัฒนธรรมอย่างเป็นรูปธรรม ตอบสนองความต้องการของสังคม สู่กระทรวงสังคมกึ่งเศรษฐกิจ
วันศุกร์ที่ 13 มกราคม 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดการประชุมเชิงปฏิบัติการเพื่อทบทวนแผนงานและโครงการของกระทรวงวัฒนธรรม ตามนโยบายการพัฒนาเศรษฐกิจวัฒนธรรม พร้อมรับฟังการบรรยายในหัวข้อ "การขับเคลื่อน Soft Power ในมิติทางวัฒนธรรม และการส่งเสริมเศรษฐกิจวัฒนธรรม" โดยวิทยากรผู้ทรงคุณวุฒิ ในโอกาสนี้ ปลัดวธ. ได้กล่าวว่า กระทรวงวัฒนธรรม (วธ.) จัดประชุมเชิงปฏิบัติการดังกล่าวขึ้นเพื่อขับเคลื่อนกระทรวงวัฒนธรรมสู่กระทรวงสังคมกึ่งเศรษฐกิจ ให้มีความสอดคล้องกับยุทธศาสตร์ชาติ แผนแม่บทภายใต้ยุทธศาสตร์ชาติ แผนพัฒนาเศรษฐกิจ และสังคมแห่งชาติ ฉบับที่ 13 แผนระดับ 2 อาทิ แผนความมั่นคง แผน BCG ฯลฯ รวมถึงเพื่อให้สอดคล้องกับนโยบายของรัฐบาลและวธ. ในสนับสนุนการใช้ทุนทางวัฒนธรรมส่งเสริมผลักดัน Soft Power ยกระดับศักยภาพของประเทศในทุกมิติ เพิ่มขีดความสามารถในการแข่งขันของประเทศด้วยสินค้าและบริการทางวัฒนธรรม ตลอดจนให้การดำเนินงานของวธ.มีประสิทธิภาพ เห็นผลสัมฤทธิ์อย่างเป็นรูปธรรม ใช้งบประมาณของรัฐอย่างคุ้มค่า และได้ประโยชน์สูงสุดสำหรับประชาชน อีกทั้งเป็นโอกาสที่ดีที่โครงการสำคัญวธ. ของปี 2567 ได้รับความเห็นชอบจากคณะกรรมการยุทธศาสตร์ชาติ 43 โครงการ มีแนวโน้มได้รับการพิจารณาจัดสรรงบประมาณ นับเป็นประสบความสำเร็จไปอีกระดับหนึ่ง
นางยุพา กล่าวว่า การประชุมครั้งนี้จัดขึ้นในระหว่างวันที่ 13 - 14 มกราคม 2566 โดยมีกิจกรรมนำเสนอข้อมูลแลกเปลี่ยนความคิดเห็นระหว่างบุคลากรของวธ. ร่วมกับวิทยากร ผู้แทนหน่วยงานระดับกรมและองค์กรมหาชน โดยผลสำเร็จของการประชุมครั้งนี้ มีบุคลากรในวธ.เป็นกลไกผลักดันที่สำคัญเป็นอันดับแรก ที่ต้องมีความเข้าใจที่ตรงกันในนโยบายระดับชาติ สามารถเชื่อมโยงให้โครงการฯมุ่งสู่เป้าหมายระดับชาติ สอดรับกับนโยบายของแผนระดับ 2 ต่าง ๆ จนถึงแผนและนโยบายระดับกระทรวง บนวิสัยทัศน์ร่วมกันผ่านการช่วยกันออกแบบและวางแผนโครงการ/กิจกรรมดีๆ ที่สามารถตอบสนองเป้าหมายการปรับเปลี่ยนบทบาทของกระทรวงวัฒนธรรมและงานวัฒนธรรมในปัจจุบันและอนาคต ตอบสนองความจำเป็นในการยกระดับและพัฒนาทั้งในมิติเชิงเศรษฐกิจและสังคม และตอบความคาดหวังของประชาชนทุกกลุ่มเป้าหมายในการเพิ่มพูนคุณค่าและมูลค่าด้วยทุนทางวัฒนธรรม อันเป็นปัจจัยที่สำคัญและจุดแข็งของประเทศไทยในการมุ่งสู่การบรรลุเป้าหมายยุทธศาสตร์ชาติ ระยะ 20 ปี นอกจากนี้ ยังให้บูรณาการทำงานกันอย่างใกล้ชิดและมีส่วนร่วมในทุกกระบวนการจัดทำโครงการ ระดมความเห็นของบุคลากรวธ. ภาคีเครือข่าย ขับเคลื่อนงานด้านศาสนา ศิลปะ และวัฒนธรรมทุกภาคส่วนในทุกระดับ ไม่ละทิ้งความต้องการของประชาชน เกิดโครงการดีๆ ที่สามารถตอบสนองความต้องการของสังคม และประเทศ เกิดความสำเร็จในการขับเคลื่อนยุทธศาสตร์ชาติไปสู่เป้าหมายในอนาคตอันใกล้ ทั้งนี้ มุ่งหวังว่าตั้งแต่ ปี 2567 เป็นต้นไป มิติวัฒนธรรมจะมีบทบาทสำคัญต่อการพลิกโฉมประเทศ และสามารถยกระดับเป็นกระทรวงชั้นนำได้ในระยะต่อไป
วันเสาร์ที่ 14 มกราคม 2566
กรมการขนส่งทางบก เตือนประชาชนอย่าหลงเชื่อทำใบขับขี่ปลอมทางออนไลน์และอย่าโอนเงินโดยเด็ดขาด ย้ำต้องดำเนินการด้วยตนเองทุกขั้นตอนที่สำนักงานขนส่งเท่านั้น
...
กรมการขนส่งทางบก เตือนประชาชนอย่าหลงเชื่อทำใบขับขี่ปลอมทางออนไลน์และอย่าโอนเงินโดยเด็ดขาด ย้ำต้องดำเนินการด้วยตนเองทุกขั้นตอนที่สำนักงานขนส่งเท่านั้น แนะอย่าโพสต์ภาพใบขับขี่ส่วนบุคคลลงสื่อออนไลน์ เสี่ยงถูกมิจฉาชีพนำรูปไปแอบอ้าง หากพบการปลอมแปลงใบขับขี่ดำเนินการลงโทษผู้ฝ่าฝืนขั้นสูงสุด
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ในปัจจุบันมีกลุ่มมิจฉาชีพแอบอ้างว่าสามารถรับจัดทำหรือต่ออายุใบขับขี่รถยนต์บนแพลตฟอร์มออนไลน์ต่างๆ โดยเฉพาะบนเพจเฟซบุ๊กซึ่งมีประชาชนถูกหลอกเป็นจำนวนมาก โดยพฤติกรรมของกลุ่มมิจฉาชีพจะนำรูปคนไทยและชาวต่างชาติที่สอบใบขับขี่ผ่านกับ กรมการขนส่งทางบก (ขบ.) มาลงแอบอ้าง เช่น ผู้ใช้ชื่อเพจเฟซบุ๊กว่า “ทอน ทอน” ได้โพสต์ลงใน เพจเฟซบุ๊ก Phuket New Era Expats และกลุ่มไลน์ official “รับทำใบขับขี่ด่วน” ซึ่งโฆษณาว่าสามารถออกใบขับขี่หรือต่ออายุใบขับขี่โดยไม่ต้องเดินทางไปที่สำนักงานขนส่ง หรือใช้คำว่า “รับทำใบขับขี่ไม่ต้องสอบ ไม่ต้องอบรม รอรับได้เลย” และมีการเรียกเก็บค่าใช้จ่ายในการดำเนินการอยู่ที่ประมาณ 1,000 - 6,000 บาท เมื่อผู้เสียหายโอนเงินไปแล้วมักเงียบหาย ไม่สามารถตามคืนได้ หรือจะได้รับใบขับขี่ปลอม นอกจากนั้นยังมีกลุ่มมิจฉาชีพนำตราสัญลักษณ์ ขบ. ไปแอบอ้างในเพจเฟซบุ๊ก ซึ่งการกระทำดังกล่าวเป็นการหลอกลวงนำเข้าสู่ระบบคอมพิวเตอร์ซึ่งข้อมูลปลอมตามมาตรา 14 แห่งพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2560 และยังเป็นความผิดตามมาตรา 6 และมาตรา 7 แห่งพระราชบัญญัติเครื่องหมายราชการพุทธศักราช 2482 ขบ. ขอเตือนว่าอย่าหลงเชื่อเด็ดขาด และย้ำว่าการขอรับใบอนุญาตขับรถทุกชนิดมีมาตรฐานเดียวกันทั่วประเทศ คือผู้ขอรับใบอนุญาตขับรถต้องดำเนินการด้วยตนเองทุกขั้นตอนที่สำนักงานขนส่ง ตั้งแต่การตรวจสอบเอกสาร การทดสอบสมรรถภาพของร่างกาย การอบรม การทดสอบข้อเขียน การทดสอบขับรถ และการถ่ายรูปเพื่อออกใบอนุญาตขับรถ ซึ่งอัตราค่าธรรมเนียมตามกฎหมายกำหนด (รวมค่าคำขอ) ในการขอรับใบอนุญาตขับรถยนต์ส่วนบุคคลชั่วคราว 205 บาท อัตราค่าธรรมเนียมในการต่ออายุใบอนุญาตขับรถยนต์ส่วนบุคคล 505 บาทอัตราค่าธรรมเนียมในการขอรับใบอนุญาตขับรถจักรยานยนต์ชั่วคราว 105 บาทและอัตราค่าธรรมเนียมในการต่อใบอนุญาตขับรถจักรยานยนต์ส่วนบุคคล 255 บาท สำหรับผู้ที่ต้องการขอใหม่หรือการต่ออายุใบอนุญาตขับรถสามารถจองคิวล่วงหน้าผ่านแอปพลิเคชัน DLT Smart Queue ซึ่งสามารถเลือกสำนักงานขนส่ง วันที่ และเวลาที่สะดวกได้ด้วยตนเอง
รองอธิบดีกรมการขนส่งทางบก กล่าวต่อไปว่า ขบ. ขอแนะนำผู้ที่ดำเนินการทดสอบใบขับขี่ผ่านกับ ขบ. แล้ว อย่าลงรูปส่วนตัวพร้อมใบขับขี่ลงสื่อออนไลน์ เพราะมีข้อมูลส่วนบุคคลและเสี่ยงต่อการถูกนำไปแอบอ้างได้ ทั้งนี้ ใบขับขี่รถยนต์ ถือเป็นเอกสารของทางราชการ ขบ. เตือนผู้ที่ปลอมใบขับขี่รถทุกประเภท มีความผิดตามประมวลกฎหมายอาญาซึ่งความผิดฐานปลอมเอกสารทางราชการหรือใช้เอกสารราชการปลอมมีโทษถึงขั้นจำคุกตั้งแต่ 6 เดือน - 5 ปี ปรับตั้งแต่ 10,000 - 100,000 บาท หรือทั้งจำทั้งปรับ สำหรับผู้ที่พบเห็นกลุ่มมิจฉาชีพสามารถแจ้งเบาะแสมายัง ขบ. ได้โดยตรง หรือโทรสายด่วน 1584 ตลอด 24 ชั่วโมง
วันพฤหัสบดีที่ 12 มกราคม 2566
ขสมก. ให้สิทธิเด็กใช้บริการรถโดยสารฟรี เนื่องในวันเด็กแห่งชาติ 2566
จัดเตรียมรถโดยสาร จำนวน 2,804 คัน รวม 16,732 เที่ยว ไว้คอยให้บริการ
นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า ขสมก. เปิดโอกาสให้เด็กที่มีอายุต่ำกว่า 15 ปี ได้รับสิทธิยกเว้นค่าโดยสารตลอดทั้งวัน เมื่อใช้บริการรถโดยสารธรรมดา และรถโดยสารปรับอากาศของ ขสมก. ในวันเด็กแห่งชาติ ซึ่งปีนี้ตรงกับวันเสาร์ที่ 14 มกราคม 2566 เพื่อเป็นการเสริมสร้างประสบการณ์ให้แก่เด็ก ๆ ได้ใช้บริการระบบขนส่งสาธารณะในการเดินทาง โดย ขสมก. ได้จัดเตรียมรถโดยสาร จำนวน 2,804 คัน รวม 16,732 เที่ยว ไว้คอยให้บริการ ซึ่งรถโดยสารทุกคัน จะมีป้ายประชาสัมพันธ์ ติดบริเวณกระจกด้านหน้ารถโดยสาร ข้อความ “วันเด็กแห่งชาติ เด็กขึ้นรถเมล์ฟรี ตลอดวัน” สำหรับผู้ปกครองและประชาชนทั่วไป สามารถใช้บริการโดยชำระค่าโดยสารในอัตราปกติ
มาตรการความปลอดภัย
ด้านพนักงานประจำรถ
1. กำกับดูแลพนักงานขับรถโดยสารให้ปฏิบัติหน้าที่ตามกฎจราจรอย่างเคร่งครัด รวมทั้ง ให้พนักงานเก็บค่าโดยสาร ดูแลการขึ้น - ลงของผู้ใช้บริการอย่างใกล้ชิด ให้บริการด้วยความสุภาพเรียบร้อย
2. ตรวจวัดแอลกอฮอล์ ความดันโลหิต และอุณหภูมิร่างกายของพนักงานขับรถ และพนักงานเก็บค่าโดยสารทุกครั้ง ก่อนขึ้นปฏิบัติหน้าที่บนรถโดยสาร พร้อมทั้งกำชับพนักงานขับรถ และพนักงานเก็บค่าโดยสาร สวมหน้ากากอนามัยทุกครั้ง ขณะปฏิบัติหน้าที่บนรถโดยสาร
3. ให้พนักงานขับรถตรวจสอบความพร้อมของรถโดยสาร และอุปกรณ์ส่วนควบ ก่อนนำรถออกให้บริการ ประสานผู้รับเหมาซ่อมรถ ตรวจเช็คสภาพรถโดยสาร และซ่อมบำรุงรักษารถให้อยู่ในสภาพใช้งานได้ดี
4. จัดพนักงานนายตรวจ และเจ้าหน้าที่สายตรวจพิเศษประจำจุด ณ ป้ายหยุดรถโดยสาร ที่มีผู้ใช้บริการหนาแน่น เพื่ออำนวยความสะดวกด้านการจราจร และดูแลการขึ้น - ลงรถของผู้ใช้บริการ
ด้านรถโดยสารประจำทาง
1. เพิ่มความถี่ในการล้างทำความสะอาดระบบปรับอากาศ และการทำความสะอาดผ้าม่าน2. ใช้ผลิตภัณฑ์ฆ่าเชื้อโรคที่มีส่วนผสมของแอลกอฮอล์ 70% ฉีดพ่นทำความสะอาดภายในรถโดยสาร และใช้ผลิตภัณฑ์ดังกล่าว เช็ดทำความสะอาดอุปกรณ์ต่าง ๆ ที่ผู้ใช้บริการต้องสัมผัส เช่น เบาะที่นั่ง ราวจับ กริ่งสัญญาณ เป็นต้น พร้อมทั้งติดตั้งขวดเจลแอลกอฮอล์ สำหรับให้ผู้ใช้บริการล้างมือบริเวณประตูทางขึ้น
3. ติดตั้งป้ายข้อความ “เหลือรถอีก 2 คันสุดท้าย” “เหลือรถอีก 1 คันสุดท้าย” “รถคันสุดท้าย” บริเวณกระจกด้านหน้ารถโดยสารที่วิ่งให้บริการ 3 คันสุดท้ายในแต่ละวัน
ด้านผู้ใช้บริการ
1. ขอความร่วมมือผู้ใช้บริการ สวมหน้ากากอนามัยตลอดเวลา ขณะใช้บริการรถโดยสาร
2. ล้างทำความสะอาดมือด้วยเจลแอลกอฮอล์ ที่ติดตั้งบริเวณประตูทางขึ้น
3. ผู้ใช้บริการจะต้องปฏิบัติตามคำแนะนำของพนักงานเก็บค่าโดยสาร นายตรวจ และเจ้าหน้าที่สายตรวจพิเศษอย่างเคร่งครัด
4. ขอความร่วมมือผู้ใช้บริการ ชำระค่าโดยสารแบบไร้เงินสด ผ่านบัตรโดยสารอิเล็กทรอนิกส์ทุกประเภทของ ขสมก. บัตรเดบิต - เครดิตที่มีสัญลักษณ์คอนแทคเลส บัตรสวัสดิการแห่งรัฐและโมบายแบงก์กิ้ง เพื่อลดการสัมผัสธนบัตรและเหรียญกษาปณ์ ที่อาจเป็นสื่อกลางในการแพร่เชื้อโรคฯ
วันศุกร์ที่ 13 มกราคม 2566
รมว.สุชาติ ปลื้ม กรมพัฒน์ผลิตช่างไฟป้อนผู้ประกอบการ ตำแหน่งผู้ช่วยวิศวกร สตาร์ท 15,000 บาท ลดปัญหาขาดแคลนแรงงาน
กระทรวงแรงงาน โดยกรมพัฒนาฝีมือแรงงาน ส่งมอบผู้ผ่านการฝึกช่างเทคนิคไฟฟ้าภายในอาคาร เข้าทำงานเป็นผู้ช่วยวิศวกร แก่ผู้ประกอบการในกลุ่มสมาคมช่างเหมาไฟฟ้าและเครื่องกลไทย เงินเดือนเริ่มต้น 15,000 บาท ย้ำ ! ฝึกจบมีงานทำ ชัวร์
วันเสาร์ที่ 14 มกราคม 2566
นายกฯ เยี่ยมบูธดีอีเอส เนื่องในงานวันเด็กแห่งชาติ 2566
นายกฯ เยี่ยมบูธดีอีเอส เนื่องในงานวันเด็กแห่งชาติ 2566
วันนี้(14มกราคม2566 )พลเอกประยุทธ์จันทร์โอชานายกรัฐมนตรีเยี่ยมชมบูธของกระทรวงดิจิทัลเพื่อเศรษฐกิจและสังคมเนื่องในงานวันเด็กแห่งชาติ2566โดยมีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมพร้อมด้วยดร.สุกันยาณียะวิญชาญผู้ตรวจราชการกระทรวงฯและผู้บริหารกระทรวงดิจิทัลฯให้การต้อนรับ
ทั้งนี้ดีอีเอสได้นำกิจกรรมการประกวดRobot Battle 2023จัดโดยบริษัทโทรคมนาคมแห่งชาติจำกัด(มหาชน) (NT)และการแข่งขันกีฬาE-Sportเพื่อเหล่าเกมเมอร์รุ่นเยาว์ในกิจกรรมNATIONAL CHILDREN’S ESPORTS DAYดวลมันส์..วันเด็กจัดโดยสำนักงานส่งเสริมเศรษฐกิจดิจิทัล(ดีป้า)และสำนักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)และหน่วยงานในสังกัดกระทรวงดิจิทัลฯได้นำของที่ระลึกมามอบให้กับเด็กๆณบูธของกระทรวงดิจิทัลฯตึกสันติไมตรีหลังในทำเนียบรัฐบาล
___________________
วันเสาร์ที่ 14 มกราคม 2566
14/01/2566
“ธนกร” เปิดงานวันเด็กกรมประชาสัมพันธ์ เน้นย้ำ “นายกฯ” ให้ความสำคัญกับเด็กและเยาวชนมาโดยตลอด พร้อมเป็นกำลังใจและผลักดันในทุกมิติ
“ธนกร” เปิดงานวันเด็กกรมประชาสัมพันธ์ เน้นย้ำ “นายกฯ” ให้ความสำคัญกับเด็กและเยาวชนมาโดยตลอด พร้อมเป็นกำลังใจและผลักดันในทุกมิติ
วันนี้ (14 มกราคม 2566) นายธนกร วังบุญคงชนะ รัฐมนตรีประจำสำนักนายกรัฐมนตรี เป็นประธานในพิธีเปิดงานวันเด็กแห่งชาติ ประจำปี 2566 ของกรมประชาสัมพันธ์ ณ บริเวณกรมประชาสัมพันธ์ ซอยอารีย์สัมพันธ์ กรุงเทพมหานคร โดยมี พลโท สรรเสริญ แก้วกำเนิด อธิบดีกรมประชาสัมพันธ์ และคณะผู้บริหารให้การต้อนรับ นอกจากนี้ ภายในงานยังมีเด็กและเยาวชนตลอดจนผู้ปกครองเข้าร่วมด้วย
นายธนกร กล่าวว่า ตนรู้สึกยินดีที่ได้มาร่วมงานวันเด็กซึ่งเป็นกิจกรรมที่เปิดพื้นที่ให้กับเด็กและเยาวชนอีกทั้งยังส่งเสริมและสนับสนุนการพัฒนาทักษะและศักยภาพของเด็กไทยให้เติบโตไปเป็นบุคลากรคุณภาพ เพื่อขับเคลื่อนประเทศชาติบ้านเมือง
นอกจากนี้ นายธนกรยังกล่าวถึงคำขวัญวันเด็ก “รู้หน้าที่ มีวินัย ใฝ่ความดี” ที่เป็นคำขวัญที่นายกรัฐมนตรีมอบให้เด็ก ๆ และเยาวชนในปีนี้ “ท่านนายกฯ ให้ความสำคัญกับเด็กและเยาวชนมาตลอด และขอให้ทุกฝ่ายเป็นกำลังใจพร้อมผลักดันเด็กและเยาวชนไทยในทุกมิติ”
“ผมหวังว่า เด็ก ๆ ทุกคนจะรู้หน้าที่ มีวินัยและปฏิบัติตนอยู่ในคุณธรรมความดี เพื่อเป็นอนาคตของชาติ และผมพร้อมเป็นกำลังใจสำคัญให้เด็กและเยาวชน เพราะทุกคนรู้ว่า ทุกคนเป็นความสดใส ทุกคนเป็นอนาคตของชาติ และทุกคนเป็นคนสำคัญของสังคม เพราะอนาคตของชาติ ขับเคลื่อนด้วย เด็กไทย” นายธนกร กล่าวทิ้งท้าย
วันศุกร์ที่ 13 มกราคม 2566
13/01/2566
​รองโฆษกฯรัฐบาลเชิญชวนผู้ปกครองและบุตรหลาน เที่ยวงานวันเด็ก ณ  สวนสัตว์ 6 แห่ง เปิดให้เด็กสูงไม่เกิน 135 ซม. เที่ยวฟรี! พบกิจกรรมและรับของขวัญของรางวัลมากมาย
​รองโฆษกฯรัฐบาลเชิญชวนผู้ปกครองและบุตรหลาน เที่ยวงานวันเด็ก ณ  สวนสัตว์ 6 แห่ง เปิดให้เด็กสูงไม่เกิน 135 ซม. เที่ยวฟรี! พบกิจกรรมและรับของขวัญของรางวัลมากมาย
วันที่ 13 มกราคม 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลพร้อมหน่วยงานต่าง ๆ ทุกภาคส่วนร่วมจัดกิจกรรมวันเด็ก ประจำปี 2566 เพื่อส่งมอบความสุข รอยยิ้ม ความสนุกสนานให้แก่เด็กและเยาวชน ภายใต้มาตรการป้องกันการแพร่ระบาดของโรคโควิด-19 โดยในปีนี้ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบคำขวัญเนื่องในวันเด็กแห่งชาติ ให้กับเด็กๆ เยาวชนไทยว่า “รู้หน้าที่ มีวินัย ใฝ่ความดี” เพื่อเป็นข้อคิดคติเตือนใจ พร้อมเปิดทำเนียบรัฐบาลจัดงานวันเด็ก ให้เด็กนั่งเก้าอีนายกรัฐมนตรี และร่วมกิจกรรมมากมายภายในทำเนียบรัฐบาล
นางสาวรัชดา กล่าวต่อไปว่า ทางด้านองค์การสวนสัตว์แห่งประเทศไทย ในพระบรมราชูปถัมภ์ (อสส.) จัดกิจกรรมฉลองวันเด็กแห่งชาติ ประจำปี 2566 เปิดสวนสัตว์ทั่วประเทศทั้ง 6 แห่ง และโครงการคชอาณาจักร ให้เด็กที่มีส่วนสูงไม่เกิน 135 ซม. เข้าฟรี! สร้างความสุข สนุกสนาน และสัมผัสกิจกรรมสร้างองค์ความรู้ภายในสวนสัตว์ตลอดทั้งวัน โดยสวนสัตว์แต่ละแห่งมีกิจกรรมสุดพิเศษที่แตกต่างกัน ดังนี้
1. สวนสัตว์เปิดเขาเขียว จัดกิจกรรรมการแสดงบนเวที "ร้อง เล่น เต้นโซว์ พบกับศิลปินเด็กมากมาย ชมขบวนมาสคอตสัตว์แดนซ์โชว์แสนน่ารัก กิจกรรมบูทเกมส์มหาสนุก พร้อมรับของรางวัลมากมาย นอกจากนี้ ยังรับชมการให้ความรู้เรื่องสัตว์ป่า ไลฟ์สดกิจกรรมตลอดงานและร่วมบริจาคอุปถัมภ์สัตว์ป่า ผ่านการถ่ายทอดออนไลน์ ทาง Facebook Fan page สวนสัตว์เปิดเขาเขียว
2. สวนสัตว์เชียงใหม่ พบกับเวทีกิจกรรมต้อนรับเด็กๆ พร้อมกับของขวัญของรางวัลมากมาย ชมพาเรดมาสคอดสัตว์นานาชนิด และชมความน่ารักของครอบครัวกระต่าย ต้อนรับปีกระต่ายทอง พร้อมชุมนุมลูกสัตว์นานาชนิด บริเวณมินิซู
3. สวนสัตว์นครราชสีมา ตื่นตาตื่นใจกับกิจกรรมมากมาย อาทิ กิจกรรมการแสดงบนเวที พิเศษสุด! กับโชว์มายากล ChanChai Magic พร้อมแจกของขวัญและของรางวัลมากมาย กิจกรรมมาสคอต กิจกรรม DIY ประดิษฐ์สิ่งของจากวัสดุธรรมชาติหรือของเหลือใช้ วาดภาพระบายสีสัตว์ป่า ดนตรีเพื่อการอนุรักษ์ มาสคอตแดนซ์ กิจกรรมห้องสมุดมีชีวิต เรียนรู้ชีวิตสัตว์ป่า
4. สวนสัตว์สงขลา ร่วมเล่นเกมรับของรางวัลมากมาย สาระความรู้ด้านสัตว์ป่า และพบกับการแสดงความสามารถของสัตว์ป่าที่ไม่เคยเห็นมาก่อน และชุดการแสดงวิถีชีวิตสัตว์ป่า แมวน้ำโชว์ การให้อาหารเสือ ร่วมเต้นรำและสนุกสุดเหวี่ยงกับมาสคอตสัตว์ป่า
5. สวนสัตว์อุบลราชธานี พบกับขบวนพาเหรดแฟนซีการ์ตูนและมาสคอต แจกของรางวัลมากมาย การเสดงความสามารถเด็กเยาวชนบนเวที กิจกรรมเล่นเกมส์ กิจกรรมชมความสามารถสัตว์ กิจกรรมป้อนอาหารนก
และ 6. สวนสัตว์ขอนแก่น พบกับกิจกรรมถ่ายภาพกับเฮลิคอปเตอร์ กิจกรรมประกวดเดินแบบชุดแฟนตาซี การแสดงความสามารถพิเศษของกลุ่มเด็กและเยาวชน เป็นต้น
นอกจากนี้ โครงการคชอาณาจักร จังหวัดสุรินทร์ ได้จัดกิจกรรมต้อนรับเด็กๆ อีกด้วย อาทิ กิจกรรมถาม ตอบ แจกของรางวัล นิทรรศการเรื่องช้าง มาสคอตเอนเตอร์เทน กิจกรรมสัมผัสมูลช้าง กิจกรรมทดลองเป็นหมอช้าง
“เชิญชวนผู้ปกครองพาบุตรหลาน มาเที่ยวงานวันเด็กร่วมกิจกรรมพร้อมรับของรางวัลต่างๆ มากมาย     ตามสถานที่ต่าง ๆ ที่สะดวก ที่สำคัญต้องใส่แมส เพื่อป้องกันโรคโควิด-19 ขอให้เด็ก ๆ มีความสุขในวันเด็กนี้” นางสาวรัชดา กล่าว
วันศุกร์ที่ 13 มกราคม 2566
13/01/2566
​โฆษกรัฐบาลเผยนายกฯ ชื่นชมผลงาน นักกีฬาปิงปองทีมชาติไทยในการแข่งขัน Asia Continental Stage of 2023 WTTC Finals
ที่สามารถคว้าโควต้าการแข่งขันเทเบิลเทนนิสชิงแชมป์โลก 2023 ได้สำเร็จ
วันนี้ (13 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลงานของทัพนักกีฬาปิงปองทีมชาติไทย ในรายการแข่งขัน เอเชีย คอนทิเนนทัล สเตจ ออฟ 2023 ดับเบิลยูทีทีซี ไฟนัลส์ หรือ Asia Continental Stage of 2023 WTTC Finals ซึ่งจัดขึ้นที่กรุงโดฮา ประเทศกาตาร์ ระหว่างวันที่ 7 - 13 มกราคม 2566
โฆษกประจำสำนักนายกรัฐมนตรีกล่าวเพิ่มเติมว่า ประเทศไทยได้ส่งนักกีฬาเข้าร่วมในการแข่งขันนี้ ได้แก่ สุธาสินี เสวตรบุตร อรวรรณ พาระนัง และ จิณห์นิภา เสวตรบุตร ซึ่งผลการแข่งขันปรากฏว่า สุธาสินี นักกีฬาปิงปอง มือวางอันดับ 1 ของไทย และอันดับ 32 ของโลก สามารถชนะ โจว จิง อี้ จากสิงคโปร์ และเข้าสู่รอบโควต้าได้สำเร็จ ในขณะที่ จิณห์นิภา สามารถชนะคู่แข่ง รีธ เทนนิสัน จากอินเดีย และ อรวรรณ ก็สามารถเอาชนะคู่แข่ง ชเว ฮโยจู จากเกาหลีใต้ ได้เช่นกัน ซึ่งทำให้ตัวแทนนักกีฬาปิงปองหญิงทีมชาติไทยทั้ง 3 คน สามารถคว้าโควต้าเพื่อเข้าแข่งขัน ในการแข่งขันเทเบิลเทนนิสชิงแชมป์โลก 2023 ได้ทั้ง 3 คน นอกจากนี้ สุธาสินี กับ อรวรรณ ยังสามารถคว้าโควต้าการแข่งขัน ในประเภทหญิงคู่ได้อีกด้วย
“นายกรัฐมนตรีชื่นชมผลงานการแข่งขันของทัพนักกีฬาปิงปองทีมชาติไทยที่สามารถคว้าโควต้าเข้าสู่การแข่งขันเทเบิลเทนนิสชิงแชมป์โลก 2023 ได้สำเร็จทั้ง 3 คน นายกรัฐมนตรียังขอบคุณไปยังทัพนักกีฬา และผู้ที่มีส่วนเกี่ยวข้องทุกท่าน ที่ร่วมกันฝึกซ้อมและสนับสนุนมาอย่างต่อเนื่อง ทั้งนี้ นายกรัฐมนตียังได้ขอแรงเชียร์และกำลังใจจากประชาชนชาวไทยทุกคน เพื่อร่วมเชียร์ทัพนักกีฬาไทยในการแข่งขันครั้งต่อไป” นายอนุชาฯ กล่าว
อนึ่ง ในรายการแข่งขันนี้เป็นส่วนหนึ่งของรอบคัดเลือก เพื่อเข้าแข่งขันรายการการแข่งขันเทเบิลเทนนิสชิงแชมป์โลก 2023 หรือ 2023 ITTF World Table Tennis Championships Finals ที่เมืองเดอบัน ประเทศแอฟริกาใต้ ที่จะเกิดขึ้นในเดือนพฤษภาคม 2566
วันศุกร์ที่ 13 มกราคม 2566
​ปลัดเกษตรฯ ตรวจเยี่ยมการดำเนินงานพิพิธภัณฑ์เกษตรเฉลิมพระเกียรติฯ
​ปลัดเกษตรฯ ตรวจเยี่ยมการดำเนินงานพิพิธภัณฑ์เกษตรเฉลิมพระเกียรติฯ หนุนต่อยอดองค์ความรู้ที่เป็นประโยชน์ต่อเกษตรกรสู่การปฏิบัติอย่างเป็นรูปธรรม พร้อมนำร่องในจังหวัดลพบุรีเป็นแห่งแรก
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังตรวจเยี่ยมการดำเนินงานสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) (พกฉ.) ณ ห้องประชุมตามรอยพ่อ ชั้น 3 อาคารสำนักงานพิพิธภัณฑ์เกษตรฯ อำเภอคลองหลวง จังหวัดปทุมธานี ว่า "สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) หรือ พกฉ. เป็นพิพิธภัณฑ์ที่จัดแสดงเกี่ยวกับพระเกียรติคุณและพระอัจฉริยภาพของพระมหากษัตริย์ และพระบรมวงศานุวงศ์ ด้านการเกษตร ถ่ายทอดองค์ความรู้ ภูมิปัญญา นวัตกรรมเกษตรเศรษฐกิจพอเพียง ในรูปแบบพิพิธภัณฑ์มีชีวิต โดยได้จัดแสดงนิทรรศการในรูปแบบที่ทันสมัยในอาคาร ถ่ายทอดองค์ความรูปในรูปแบบออนไลน์ รวมทั้งการจัดแสดงฐานการเรียนรู้ต้นแบบ ที่สามารถเรียนรู้และนำไปปฏิบัติได้จริง เพื่อสร้างแรงบันดาลใจ จุดประกายความคิดแก่ผู้ที่เข้ามาชมพิพิธภัณฑ์ และสามารถนำไปประยุกต์ใช้ในวิถีชีวิตได้อย่างยั่งยืน ดังนั้น จึงต้องการให้ พกฉ. นำองค์ความรู้ด้านการเกษตรที่จะเป็นประโยชน์ต่อเกษตรกรไปเผยแพร่และต่อยอดสู่การปฏิบัติให้เป็นรูปธรรม โดยนำร่องในพื้นที่จังหวัดลพบุรีเป็นแห่งแรกเร็ว ๆ นี้ด้วย"
สำหรับปัญหาและอุปสรรคในการดำเนินงาน อันเป็นผลมาจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบต่อจำนวนผู้เข้าชมพิพิธภัณฑ์เกษตรฯ รวมถึงโครงการอื่น ๆ ทั้งนี้ พกฉ. ได้เพิ่มรูปแบบการเข้าชมและการเข้าร่วมกิจกรรมเป็นรูปแบบ Online ผ่านช่องทางสื่อโซเชียลมีเดียต่าง ๆ ของ พกฉ. เช่น Facebook/Application Line/Instragram/Tiktok และพิพิธภัณฑ์เสมือนจริง เป็นต้น ขณะเดียวกัน ผลการดำเนินงานในปีงบประมาณ พ.ศ. 2565 มีจำนวนผู้เข้าชมพิพิธภัณฑ์เกษตรฯ รวม 326,618 ราย แบ่งเป็น Onsite 181,184 ราย และ Online 145,434 ราย และในปีงบประมาณ พ.ศ. 2566 ณ เดือนธันวาคม 2565 มีจำนวนผู้เข้าชมพิพิธภัณฑ์เกษตรฯ รวม 374,203 ราย แบ่งเป็น Onsite 105,750 ราย และ Online 268,453 ราย
สุดท้ายนี้ พิพิธภัณฑ์เกษตรฯ เชิญชวนน้อง ๆ เที่ยวงานวันเด็กแห่งชาติ “เมล็ดพันธุ์ของพระราชา” ในวันเสาร์ที่ 14 มกราคม 2566 ตั้งแต่เวลา 08.00 – 15.00 น. ณ พิพิธภัณฑ์การเกษตรเฉลิมพระเกียรติฯ ตรงข้ามโรงพยาบาลการุญเวช (นวนคร) ริมถนนพหลโยธิน จ.ปทุมธานี สอบถามรายละเอียด โทร 0-2529-2212-13 087-359-7171 , 094-649-2333 คลิก www.wisdomking.or.th หรือทาง InstagramID: wisdomkingmuseum